**Riihimäen palloseura ry:n jäsen-, yhteistyökumppani- ja asiakasrekisterin tietosuojaseloste**

Laatimispäivä: 11.2.2018

Toimimme rekisterinpitäjänä niille henkilötiedoille, joita keräämme jäsenistämme, kausikortti- tai muista asiakkaistamme taikka muista sellaisista rekisteröidyistä, joilla on toimintaamme muu asiallinen yhteys. Rekisterinpitäjänä olemme vastuussa näistä meille annetuista henkilötiedoista ja niiden käsittelystä. Tietosuojassa kyse on luottamuksesta, ja yksityisyytesi sekä henkilötietojesi suojaaminen on meille ensiarvoisen tärkeää. Sen vuoksi keräämme henkilötietojasi vain niissä määrin, kuin tarvitsemme niitä ylläpitääksemme ja hoitaaksemme jäsen- tai asiakassuhdettamme tai muuta niihin verrattavaa suhdettamme. Tässä tietosuojaselosteessa on käsitelty niitä periaatteita, joita noudatamme henkilötietoja käsitellessämme.

**1. Rekisterinpitäjä**

Rekisterin pitäjä: Riihimäen palloseura ry

Y-tunnus: 1702488-5

Osoite: PL 8, 11101 Riihimäki

**2. Rekisteriasioiden yhteyshenkilö ja yhteystiedot**

Yhteyshenkilö: Nikkarila Laura

Sähköpostiosoite: laura.nikkarila(at)riihimaenpalloseura.fi

**3. Rekisterin nimi**

Jäsen-, yhteistyökumppani- ja asiakasrekisteri

**4. Henkilötietojen käsittelyn tarkoitus ja peruste**

**4.1 Jäsenrekisteri**

Tietojen käsittely perustuu yhdistysten jäsenten osalta Riihimäen palloseura ry:n oikeutettuun etuun eli yhdistyksen jäsenyyteen. Henkilötietojen käsittelyn tarkoitus on:

* ylläpitää yhdistyslain mukaista jäsenluetteloa
* jäsenasioiden hoito, kuten tiedottaminen, yhteydenpito, palkitseminen, kilpailutoiminta, tulospalvelun ylläpito, jäsenmaksujen hallinta sekä kurinpidolliset toimet
* harrastustoiminnan, tapahtumien sekä keskustelu- ja koulutustilaisuuksien järjestäminen
* toiminnan tilastointi ja raportointi.
* vakuutustietojen välittäminen vakuutusyhtiölle
* sähköinen jäsenviestintä
* asiakaspalvelun ja toiminnan toteuttaminen sekä kehittäminen

Tietojen käsittely perustuu toimihenkilöiden (ml. joukkueenjohtaja, valmentaja, tiedottaja, rahastohoitaja, varustevastaava, huoltaja) osalta Riihimäen palloseura ry:n oikeutettuun etuun eli sovittuun yhteistyöhön ja rekisterinpitäjä on solminut heidän kanssaan erillisen salassapito-/ tietojenkäsittelysopimuksen.

**4.2 Yhteistyökumppani- ja asiakasrekisteri**

Henkilötietojen käsittely perustuu yhteistyökumppaneiden osalta sopimukseen tai Riihimäen palloseura ry:n oikeutettuun etuun (suoramarkkinointi) ja henkilötietojen käyttötarkoitus on Riihimäen palloseura ry:n yhteistyökumppaneiden välisen yhteistyösuhteen hoitaminen, kehittäminen ja tilastointi, kuten:

* Kohdennettu sähköinen suoramarkkinointi
* Asiakassuhteen hoitaminen ja kehittäminen
* Analysointi ja tilastointi
* Tarjoukset, ostaminen ja palvelun toteuttaminen
* Sisällöt ja niiden personointi

**5. Rekisterin tietosisältö ja rekisteröityjen ryhmät**

**5.1 Jäsenrekisteri**

Käsittelemme rekisteröidystä seuraavia käyttötarkoituksen kannalta tarpeellisia henkilötietoja tai henkilötietojen ryhmiä:

* Yhdistyslain 11 §:n vaatimat henkilötiedot eli jäsenen nimi sekä kotipaikka
* Alaikäisen jäsenen osalta
	+ Tarpeelliset huoltajan suostumukset esim. jäsenyyteen, tietojen julkaisemiseen, harrastustoimintaan ja palveluiden käyttöön liittyen
	+ Alaikäisen huoltajan nimi ja yhteystiedot (postiosoite, sähköpostiosoite, puhelinnumero)
* Jäsenyyteen liittyvät tiedot, kuten jäsennumero, jäsentyyppi, jäsenmaksuihin ja muihin laskuihin liittyvät tiedot
* Yhteystiedot (postiosoite, sähköpostiosoite, puhelinnumero)
* Valokuva
* Demografiatiedot (ikä, sukupuoli ja äidinkieli)
* Mahdolliset luvat ja suostumukset
* Tiedot osallistumisesta jäsen- ja harrastustoimintaan sekä keskustelu- ja koulutustilaisuuksiin
* Ottelutilastot, kuten, ottelut, maalit, varoitukset ja muut ottelutapahtumaan liittyvät tilastointitiedot
* Mahdolliset tuote- ja tilaustiedot
* Tiedot jäsenen seuran toimintaan liittyvästä koulutuksesta
* Palkan- ja palkkionmaksuun liittyvät yksilöivät tiedot, kuten henkilötunnus
* Muut rekisteröidyn itsensä luovuttamat henkilötiedot

**5.2 Yhteistyökumppani- ja asiakasrekisteri**

Käsittelemme rekisteröidystä seuraavia käyttötarkoituksen kannalta tarpeellisia henkilötietoja tai henkilötietojen ryhmiä:

* yhteystiedot, kuten nimi, osoite, puhelinnumerot, sähköpostiosoitteet,
* rekisteröitymistiedot, kuten käyttäjätunnus, nimimerkki, salasana ja muu mahdollinen yksilöivä tunnus,
* demografiatiedot, kuten ikä, sukupuoli ja äidinkieli,
* työnantajayrityksen nimi, osoite ja y-tunnus,
* asiakassuhdetta koskevat tiedot, kuten laskutus- ja maksutiedot, tuote- ja tilaustiedot, arvonta- ja kilpailuvastaustiedot sekä peruutustiedot

**6. Säännönmukaiset tietolähteet**

**6.1 Jäsenrekisteri**

Henkilötiedot saadaan:

* jäseneltä itseltään suoraan järjestelmään, sähköpostitse, puhelimitse, lomakkeella, mobiilisovelluksen kautta, tai muulla vastaavalla tavalla,
* rekisterinkäsittelijän (esim. seurakäyttäjän) tai toimihenkilön (esim. erotuomarin) syöttäminä
* evästeiden tai muiden vastaavien tekniikoiden avulla
* Suomen Palloliiton rekistereistä ja kilpailujärjestelmistä (esim. Taso)

Henkilötietoja voidaan kerätä ja kerättyjä henkilötietoja päivittää myös henkilötietoja koskevia palveluja tarjoavilta viranomaisilta ja yrityksiltä, kuten yhteystietojen päivityspalveluja tarjoavilta viranomaisilta tai yrityksiltä, esimerkiksi:

* VRK/Väestötietojärjestelmästä, Postin osoitetietojärjestelmästä, puhelinyhtiöiden yhteystietorekistereistä ja muista vastaavista yksityisistä ja julkisista rekistereistä

Jäsen on velvollinen ilmoittamaan muuttuneet tietonsa Riihimäen palloseura ry:lle.

**6.2 Yhteistyökumppani- ja asiakasrekisteri**

Tiedot saadaan:

* rekisteröidyltä itseltään internetin kautta, sähköpostitse, puhelimitse, lomakkeella, tai muulla vastaavalla tavalla,
* seuran jäsenrekisteristä,
* erilaisten markkinointitoimenpiteiden ja -kampanjoiden sekä muiden vastaavien toimenpiteiden yhteydessä suoraan rekisteröidyltä

Henkilötietoja voidaan kerätä ja kerättyjä henkilötietoja päivittää myös yhteistyökumppaneiltamme sekä henkilötietoja koskevia palveluja tarjoavilta viranomaisilta ja yrityksiltä, kuten yhteystietojen päivityspalveluja tarjoavilta viranomaisilta tai yrityksiltä, esimerkiksi:

* VRK/Väestötietojärjestelmästä, Postin osoitetietojärjestelmästä, puhelinyhtiöiden yhteystietorekistereistä ja muista vastaavista yksityisistä ja julkisista rekistereistä

**7. Säännönmukaiset tietojen luovutukset ja tietojen siirto EU:n tai ETA-alueen ulkopuolelle**

Jäsenrekisteriin tallennettuja rekisteröityä koskevia tietoja luovutetaan Suomen Palloliitolle urheilutoimintaan osallistumiseen vaadittavan lisenssin (Pelipassi) rekisteröimistä ja hallinnointia varten, ja käsitellään Suomen Palloliiton ylläpitämässä Pelipaikka-rekisterissä. Lisätietoja Suomen Palloliiton noudattamasta tietosuojakäytännöstä voit saada osoitteesta <https://www.palloliitto.fi/tietosuoja/>

Henkilötietoja ei muutoin säännönmukaisesti luovuteta eteenpäin, eikä niitä siirretä EU:n tai ETA-alueen ulkopuolelle.

Emme myy tai vuokraa rekisteröidyn henkilötietoja kolmansille osapuolille. Luovutamme tietoja kolmansille osapuolille, yllä todetun lisäksi, vain seuraavissa tapauksissa.

* Voimme luovuttaa käyttäjän henkilötietoja toimivaltaisten viranomaisten tai muiden tahojen esittämien vaatimusten edellyttämällä, kulloinkin voimassaolevaan lainsäädäntöön perustuvalla, tavalla.
* Voimme luovuttaa tietoja tilastollista, tieteellistä tai historiallista tutkimusta varten edellyttäen, että tiedot on muutettu sellaiseen muotoon, että tiedon kohde ei enää ole niistä tunnistettavissa.
* Jos käyttäjä on erikseen antanut suostumuksensa seuran yhteistyökumppaneiden sähköiseen suoramarkkinointiin, voidaan käyttäjän tietoja luovuttaa tarkoin valituille yhteistyökumppaneille markkinointitarkoituksiin.

Rekisterinpitäjä käyttää ulkoisen palveluntarjoajan (Taikala Oy, myClub-palvelu) sähköistä jäsenpalvelua, jonka avulla rekisterinpitäjä hallinnoi jäsenrekisteriä, laskutusta, tapahtumailmoittautumisia, läsnäoloseurantaa ja jäsenviestintää. Lisäksi rekisterinpitäjä käyttää ulkoisen palveluntarjoajan (Rantalainen yhtiöt) kirjanpito- ja palkanlaskentapalvelua (Visma Fivaldi), jonka avulla rekisterinpitäjä hallinnoi yhteistyökumppani- ja asiakasrekisterin osalta laskutusta. Rekisterinpitäjän toimihenkilöiden väliseen tiedonsiirtoon rekisterinpitäjä käyttää ulkoisen palveluntarjoajan Microsoft Office 365- palvelua, jonne hallituksen jäsenillä sekä joukkueilla (toimihenkilöillä käyttöoikeus) on omat tilinsä. Näiden tilien kautta kulkee rekisterinpitäjän sisäinen tiedotus, jos sitä ei aikaisemmin mainittujen palveluntarjoajien kautta voida hoitaa. Mikäli yksittäisen jäsenen asioiden hoitamisen kannalta on välttämätöntä välittää hänestä tietoja myClub-palvelun ulkopuolella Microsoft Office 365- palvelun kautta, käytetään yksilöintiin myClub-jäsenrekisterin jäsennumeroa eikä jäsenen henkilötietoja.

**8. Suojauksen periaatteet ja tietojen säilytysaika**

Rekisteri säilytetään lukitussa tilassa ja se on suojattu salasanalla. Rekisterin tietoihin on pääsy vain määritellyillä henkilöillä heidän tehtäviensä edellyttämässä laajuudessa.

Rekisterin tietoja säilytetään niin kauan, kuin ne ovat tarpeen rekisterin tarkoituksen toteuttamiseksi.

Ellei rekisteröity ole kirjautuneena käyttänyt seuran sähköisiä palveluita tai avannut uutiskirjeitä viimeisen kahdentoista (12) kuukauden aikana, ja käyttäjän asiakassuhde tai muu henkilötietojen käsittelyperuste on päättynyt, käyttäjän henkilötiedot poistetaan ja muutetaan sellaiseen muotoon, ettei tiedon kohde ole niistä enää tunnistettavissa.

Voimme kuitenkin olla velvoitettuja säilyttämään joitakin käyttäjän henkilötietoja noudattaaksemme kirjanpito- tai muuta pakottavaa lainsäädäntöä myös asiakassuhteen tai muun henkilötietojen käsittelyperusteen päättymisen jälkeen.

* Yritysten ja yhteisöjen päättäjien ja yhteyshenkilöiden henkilötietoja säilytetään niin kauan kuin ne ovat tarpeen laskutuksen, sponsoroinnin tai yhteistyön kannalta. Muutoin henkilötietoja päivitetään.

myClub-palvelun (www.myclub.fi) tiedot on tallennettu tietokantapalvelimelle, jonne pääsy vaatii käyttäjätunnuksen ja salasanan sekä tietokantapalvelimen osoitteen. myClub-palvelun sisältämät tiedot sijaitsevat lukituissa ja vartioiduissa tiloissa ja tallennetut tiedot varmennettu 2 kertaisella tietokantavarmennuksella, joka on vahvasti salattu.

myClub-palveluun sisäänpääsy edellyttää käyttäjätunnuksen ja salasanan syöttämistä. Käyttäjätunnus ja salasana on vahvasti salattu ja vain rekisteröidyn henkilön omassa tiedossa. Kaikki tietoliikenne järjestelmässä on SSL-suojattu.

Myös muiden ulkoisten palveluiden osalta (Rantalainen oy sekä Microsoft Office) käytössä on salasanan ja käyttäjätunnuksen avulla suojatut suljetut ympäristöt.

**9. Rekisteröidyn oikeudet**

Tarkastusoikeus ja oikeus vaatia tiedon korjaamista.

Rekisteröidyllä on oikeus tarkastaa itseään koskevat henkilörekisteriin tallennetut tiedot sekä oikeus vaatia virheellisen tiedon oikaisua ja tietojen poistamista. Asiaa koskevat pyynnöt tulee toimittaa kirjallisesti kohdassa 2 mainitulle yhteyshenkilölle sähköpostitse tai kohdassa 1 mainittuun rekisterinpitäjän postiosoitteeseen.

Rekisteröidyllä on oikeus kieltää rekisterinpitäjää käsittelemästä häntä itseään koskevia tietoja suoramainontaan, etämyyntiin tai muuhun suoramarkkinointiin sekä mielipide- ja markkinatutkimukseen ilmoittamalla siitä kirjallisesti kohdassa 1 mainittuun postiosoitteeseen tai sähköpostitse kohdassa 2 mainitulle yhteyshenkilölle.

**Oikeus poistaa tiedot**

Rekisteröidyllä on oikeus vaatia rekisterinpitäjää poistamaan hänen tietonsa rekisterinpitäjän markkinointirekisteristä ilmoittamalla siitä kirjallisesti kohdassa 1 mainittuun postiosoitteeseen tai sähköpostitse kohdassa 2 mainitulle yhteyshenkilölle.

**Oikeus siirtää tiedot järjestelmästä toiseen**

Rekisteröidyllä on oikeus vaatia rekisterinpitäjää siirtämään hänen tietonsa yleisesti käytössä olevassa siirtomuodossa toiseen järjestelmään. Oikeus koskee vain tietoja, jotka rekisteröity on itse toimittanut. Tietojen siirtopyynnöstä tulee ilmoittaa kirjallisesti kohdassa 1 mainittuun postiosoitteeseen tai sähköpostitse kohdassa 2 mainitulle yhteyshenkilölle.

**Oikeus tehdä valitus valvontaviranomaiselle**

Rekisteröidyllä on aina oikeus tehdä valitus valvontaviranomaiselle tavasta, jolla käsittelemme rekisteröidyn henkilötietoja. Valitus tehdään toimivaltaisen viranomaisen ohjeistamalla tavalla suoraan toimivaltaiselle viranomaiselle, joka Suomessa on tietosuojavaltuutettu.

**10. Tietosuojaselosteen muuttaminen**

Kehitämme toimintaamme jatkuvasti ja pidätämme itsellämme oikeuden muuttaa tätä tietosuojaselostetta ilmoittamalla siitä palveluissamme. Muutokset voivat perustua myös lainsäädännön muuttumiseen. Suosittelemme tutustumaan tietosuojaselosteen sisältöön säännöllisesti.